b'\n_START_ARTICLE_\nKartotek\n_START_PARAGRAPH_\nEt kartotek er et mellomstadium mellom et arkiv og et register. Kartoteket besto opprinnelig av kartongkort, med standardiserte rubrikker som utvidet kapasiteten til registeret, som var en liste over hva som ble tilf\xc3\xb8rt arkivet. Registeret ble gjerne f\xc3\xb8rt fortl\xc3\xb8pende og kronologisk i egen bok. Det ble oppfunnet av Carl von Linn\xc3\xa9._NEWLINE_Avhengig av sammenheng, kunne det lages flere kartotekkort til samme registertilf\xc3\xb8yelse, slik som med bibliotekenes kartotek, som gjerne hadde ett kort med forfatter, ett med boktittel - og gjerne med klassifikasjons- (fag-)nummer i tillegg. Kortformen gjorde det noenlunde enkelt \xc3\xa5 bla seg fram dit en ville._NEWLINE_De fleste kartoteker er i dag lagt inn i EDBsystemer, der en kan trekke ut lister og andre former for oversikter ved hjelp av rubrikksystemer - eller, slik som i WP, kategorier og ords\xc3\xb8k._NEWLINE_I en overgang fra manuell til elektrisk kortsortering, bruktes hullkort og kort med hakk eller hull i kantene. Disse forenklet sorteringsprosessen, som dermed lot seg gjennomf\xc3\xb8re ved hjelp av en strikkepinne i rett hull. IBMs regnesentraler brukte ogs\xc3\xa5 hullkort rundt 1970.'